b"\n_START_ARTICLE_\nRamgarh (zamindari)\n_START_PARAGRAPH_\nRamgarh fou un estat tributari protegit del tipus zamindari, al Bihar, amb una superf\xc3\xadcie de 12.950\xc2\xa0km\xc2\xb2 i 900.000 habitants, distribu\xc3\xafts en 3.672 pobles. Els seus ingressos eren d'un mili\xc3\xb3 i mig de rupies. La capital era Ramgarh avui cap\xc3\xa7alera del bloc de desenvolupament del mateix nom. Els brit\xc3\xa0nics explotaven la mina de Ramgarh de la que extreien carb\xc3\xb3, propera a la ciutat. Va donar nom a l'ef\xc3\xadmer districte de Ramgarh, suprimit el 1833. L'estat fou fundat al segle\xc2\xa0XIV per Bagd deo que es va establir a Urda, a la pargana de Karanpura. A la primera meitat del segle\xc2\xa0XVII la capital es va traslladar a Badam i al darrer quart a Ramgarh. El 24 de maig de 1889 el maharaj\xc3\xa0 va rebre el t\xc3\xadtol de raja com a distinci\xc3\xb3 personal, que despr\xc3\xa9s tamb\xc3\xa9 va rebre el seu fill."